ฟาโรห์เซอังค์เอนเร เมนทูโฮเทปิ

เซอังค์เอนเร เมนทูโฮเทปอิ เป็นฟาโรห์แห่งอียิปต์โบราณในช่วงสมัยระหว่างกลางที่สอง ซึ่งเป็นช่วงเวลาที่ดินแดนอียิปต์ไม่ได้เป็นปึกแผ่น

 หลักฐานทางโบราณคดี 
ปรากฏหลักฐานที่เกี่ยวข้องกับฟาโรห์เมนทูโฮเทปอิ คือ จารึกหินจากคาร์นักKim Ryholt, The Political Situation in Egypt during the Second Intermediate Period c.1800-1550 B.C, Museum Tusculanum Press, (1997), pp. 154, 160, 202 และตราประทับสคารับที่ไม่ทราบที่มา ซึ่งปรากฏพระนามครองราชย์ที่สามารถอ่านได้หลากหลาย เช่น เซวาห์เอนเร, เซวัดจ์เอนเร และเซอังค์เอนเร 

นอกจากนี้ ค้นพบสฟิงซ์สลักหินปูนของฟาโรห์เมนทูโฮเทปอิจำนวนสองชิ้น ซึ่งถูกค้นพบในปี ค.ศ. 1924 ในซากปรักหักพังของศาสนวิหารแห่งฮอรัสในเอ็ฎฟู โดยชิ้นหนึ่งปรากฏพระนาม เซอังค์เอนเร และอีกชิ้นหนึ่งปรากฏพระนาม เมนทูโฮเทปอิHenri Gauthier (1931), "Deux sphinx du Moyen Empire originaires d'Edfou", ASAE 31Darell D. Baker: The Encyclopedia of the Pharaohs: Volume I - Predynastic to the Twentieth Dynasty 3300 - 1069 BC, Stacey International, ISBN 978-1-905299-37-9, 2008, p. 233 

 หลักฐานที่ไม่ร่วมสมัย 

 บันทึกพระนามแห่งตูริน 
บันทึกพระนามแห่งตูรินในบรรทัดที่ 11:4 บันทึกไว้ว่า "กษัตริย์แห่งสองแผ่นดิน เซ[...]เอนเร-[...] s-...-n-rꜤ-...} … 1 ปี…" และส่วนที่บันทึกดังกล่าวอาจสันนิษฐานได้ว่าเป็นพระนามครองราชย์ “เซอังค์เอนเร”

 เหตุการณ์ภายในรัชสมัย 
หากการระบุตัวตนของฟาโรห์เมนทูโฮเทปอิตามข้อเสนอของไรโฮลต์ในบันทึกพระนามแห่งตูรินนั้นถูกต้อง ถ้าเป็นเช่นนั้น พระองค์จะทรงขึ้นครองราชย์ต่อมาจากฟาโรห์เซเคมเร สอังค์ทาวี เนเฟอร์โฮเทปที่ 3 และทรงครองราชย์เป็นระยะเวลาเพียงแค่ 1 ปี รัชสมัยอันสั้น ๆ ของฟาโรห์เมนทูโฮเทปอินั้น อาจจะมีการเกิดความขัดแย้งอย่างต่อเนื่องกับอาณาจักรชาวฮิกซอส ซึ่งปกครองโดยของราชวงศ์ที่สิบห้าแห่งอียิปต์ โดยในช่วงเวลาดังกล่าว ราชวงศ์ที่สิบหกเสื่อมอำนาจลงและมีอำนาจปกครองแทบจำกัดอยู่เพียงเมืองธีบส์เท่านั้น ในจารึกหินของพระองค์จากคาร์นัก พระองค์ได้ทรงกล่าวอย่างเน้นย้ำว่า "ข้าคือกษัตริย์ภายในนครธีบส์ นี่คือนครของข้า" และเรียกเมืองธีบส์ว่า "เจ้าแห่งแผ่นดินทั้งปวง นครแห่งชัยชนะ" พระองค์ทรงพูดถึงการขับไล่กลับไปยัง "ดินแดนต่างชาติ" น่าจะเป็นถ้อยคำเลี่ยงที่หมายถึงชาวฮิกซอส หรืออาจหมายรวมถึงชาวนิวเบีย อำนาจทางทหารของฟาโรห์เมนทูโฮเทปอิถูกเน้นย้ำ โดยฟาโรห์ทรงเปรียบพระองค์เองได้กับเทพีเซคเมตที่สังหารศัตรูด้วย "ลมปราณแห่งเพลิง" ต่อมาฟาโรห์เนบอิรีเราที่ 1 ได้ทรงขึ้นมาครองราชย์ต่อจากพระองค์ โดยปกครองเหนืออาณาเขตอียิปต์บนนานกว่า 25 ปี

 สันนิษฐานทางวิชาการ 
การระบุตัวตนของฟาโรห์เมนทูโฮเทปอิมีพัฒนาการเปลี่ยนแปลงไปตามกาลเวลา โดยเยือร์เกน ฟอน เบ็คเคอราธ ได้จัดให้พระองค์เป็นฟาโรห์จากราชวงศ์ที่สิบเจ็ดในพระนาม "เมนทูโฮเทปที่ 7" ส่วนโวล์ฟกัง เฮลค์เรียกพระองค์ว่า "เมนทูโฮเทปที่ 6" ต่อมา การจัดโครงสร้างบันทึกพระนามแห่งตูรินใหม่โดยคิม ไรโฮลต์ โดยได้ระบุฟาโรห์พระองค์ดังกล่าวคือ "เซอังค์เอนเร เมนทูโฮเทปอิ"

ตามความเห็นของคิม ไรโฮลต์และดาร์เรล เบเกอร์ พระองค์ทรงเป็นฟาโรห์พระองค์ที่ 5 ของราชวงศ์ที่สิบหก โดยทรงครองราชย์ที่เมืองธีบส์ในอียิปต์บนKim Ryholt, The Political Situation in Egypt during the Second Intermediate Period c.1800-1550 B.C, Museum Tusculanum Press, (1997), pp. 154, 160, 202 อย่างไรก็ตาม เยือร์เกน ฟอน เบ็คเคอราธเห็นว่าพระองค์ควรนับเป็นฟาโรห์พระองค์ที่ 5 ของราชวงศ์ที่สิบเจ็ดแทนJürgen von Beckerath: Untersuchungen zur politischen Geschichte der Zweiten Zwischenzeit in Ägypten, Glückstadt, 1964Jürgen von Beckerath: Chronologie des pharaonischen Ägyptens, Münchner Ägyptologische Studien 46, Mainz am Rhein, 1997

 อ้างอิง 

หมวดหมู่:ฟาโรห์ยุคราชวงศ์ที่สิบหก
หมวดหมู่:ฟาโรห์ยุคราชวงศ์ที่สิบเจ็ด